**Ministru kabineta noteikumu projekta “Kārtība, kādā nodrošina informācijas apriti, izmantojot Valsts kases e-pakalpojumus” sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Ministru kabineta noteikumu projekta “Kārtība, kādā nodrošina informācijas apriti, izmantojot Valsts kases e-pakalpojumus” (turpmāk – noteikumu projekts)mērķis ir normatīvisma mazināšana, paredzot, ka normatīvajā aktā ir aprakstītas e-pakalpojumu pārvaldībai nepieciešamās veidlapas un tajās ietvertā informācija, savukārt veidlapu dizains un forma ir publicēta Valsts kases tīmekļvietnē . Noteikumu projekts stāsies spēkā vispārējā kārtībā. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Noteikumu projekts izstrādāts pēc Finanšu ministrijas (Valsts kases) iniciatīvas. Šobrīd spēkā esošajos noteikumos nepieciešamo grozījumu apjoms pārsniedz 50 %, tādēļ Ministru kabineta 2019. gada 10. septembra noteikumi Nr. 430 "Kārtība, kādā nodrošina informācijas apriti, izmantojot Valsts kases e-pakalpojumus" (turpmāk – MK noteikumi Nr. 430) tiks izdoti jaunā redakcijā. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Ministru kabineta noteikumi tiek izdoti jaunā redakcijā. Līdz attiecīgo noteikumu spēkā stāšanās dienai ir spēkā MK noteikumi Nr. 430.Valsts kases e-pakalpojumiem pastāvīgi attīstoties un ieviešot jaunas funkcionālās iespējas, lai nodrošinātu e-pakalpojumu lietošanas tiesisko pamatu, ik reiz ir nepieciešams veikt grozījumus to lietošanu reglamentējošos Ministru kabineta noteikumos. Lai risinātu šo problēmu un mazinātu normatīvismu, normatīvajā aktā ar noteikumu projektu ir paredzēts svītrot veidlapu dizainu un formu, e-pakalpojumu pieejas režīmu aprakstu, e-pakalpojumu un atbalsta dienesta darba laiku. Šo informāciju ir paredzēts publicēt Valsts kases tīmekļvietnē <https://www.kase.gov.lv>. Noteikumu projektā ir paredzēts noteikt jaunu e-pakalpojumu pieteikumu iesniegšanas kārtību, nosakot, ka pieteikums ir iesniedzamas elektroniska dokumenta formā, nosūtot uz Valsts kases oficiālās elektroniskās adreses apakšadresātu – Klientu apkalpošana vai e-pasta adresi ekase@kase.gov.lv, ja klientam nav pienākuma lietot oficiālo elektronisko adresi. Šāda regulējuma mērķis ir izslēgt situācijas, kurās Valsts kase saskaņā ar Ministru Kabineta 2019. gada 17. decembra noteikumu Nr. 652 “Kārtība, kādā Valsts kase nodrošina maksājumu pakalpojumu sniegšanu” (turpmāk – MK noteikumi Nr. 652) 14. punktā noteikto varētu atteikt papīra formā iesniegta dokumenta izpildi, jo papīra dokumentam pastāv augsts paraksta viltojumu risks, kuru mazināt ir iespējams tikai nosakot pienākumu pieteikumu parakstīt klātienē, klientu apkalpošanas centrā. Savukārt šāda kārtība būtu pretrunā ar klientu apkalpošanas konceptu – nodrošināt attālinātu pakalpojumu sniegšanu. Samazinot e-pakalpojumu iesniegšanas kanālu skaitu un paredzot tikai elektronisku dokumentu iesniegšanas kanālu ir iespējams samazināt dokumenta gaidīšanas laiku (dokumenta nosūtīšana, saņemšana, reģistrācija u.c.) līdz tā apstrādei. Noteikumu projektā noteikts arī jauns pieteikumu iesniegšanas kanāls, izmantojot e-pakalpojumu portāla platformu: <https://epakalpojumi.kase.gov.lv>. Iesniegt pieteikumu, izmantojot e-pakalpojumu portālu <https://epakalpojumi.kase.gov.lv>, klients varēs uzsākt ar dienu, kad Valsts kase to tehniski nodrošinās. Risinājums paredzēs strukturētu elektronisko pieteikumu datu apstrādi, nodrošinot iespēju klientam pašam piešķirt tā pilnvarotajiem e-pakalpojumu lietotājiem tiesības izmantot Valsts kases nodrošinātos e-pakalpojumus, kā arī pārvaldīt jau pilnvaroto lietotāju tiesības izmantot e-pakalpojumus. Šāda risinājuma izmantošana nodrošinās ievērojami efektīvāku lietotāju pilnvarošanas procesu, samazinot patērēto laiku lietotāju tiesību noformēšanai un pārvaldībai. Tehniskā risinājuma izstrāde pieteikumu iesniegšanai ir plānota 2021. gadā un nodošana ekspluatācijā - orientējoši 2022. gadā.Noteikumu projekta 3. punktā, reglamentējot e-pakalpojumu lietošanu izmantots termins “persona”, jo pieteikumu par noteikumu projekta 2.4. apakšpunktā minētā e-pakalpojuma lietošanu var iesniegt gan juridiskas, gan fiziskas personas, kuras uz pieteikuma iesniegšanas brīdi nav Valsts kases klienti. Noteikumu projekta 6. punktā noteikts, ka gadījumos, kad klients iesniedz pieteikumu par eKases lietošanu un tajā norāda kontu, kura rīkotājs ir cita iestāde, līdz ar eKases pieteikuma iesniegšanu, vienlaicīgi elektroniska dokumenta formā jāiesniedz konta rīkotāja atļauja piekļūt konta informācijai. Noteikumu projekta mērķis ir reglamentēt kārtību kādā Valsts kase nodrošina elektronisko informācijas apmaiņu, izmantojot e-pakalpojumus – ePlānus, eKasi, ePārskatus, eTāmes un eAizņēmumus. Noteikumu projektā noteikta arī kārtība e-pakalpojumu izmantošanai – pieteikumu iesniegšana un elektroniskās identifikācijas līdzekļu piešķiršana, nosacījumi e-pakalpojumu lietošanai, rīcība e-pakalpojumu tehnisku problēmu situācijā, kā arī Valsts kases rīcība e-pakalpojumu drošības nodrošināšanai un kvalitātes uzlabošanai apstrādājot fizisku personu datus (saskaņā ar Maksājumu pakalpojumu un elektroniskās naudas likuma noteiktajām tiesībām un pienākumiem, t.sk., lai pierādītu lietotāju veiktās darbības).ePlāni – elektroniskās informācijas apmaiņai tiek lietoti, lai nodrošinātu finansēšanas plānu sagatavošanu, iesniegšanu Valsts kasei un asignējumu saņemšanu Ministru kabineta 2010. gada 28. decembra noteikumos Nr. 1220 “Asignējumu piešķiršanas un izpildes kārtība” noteiktajā kārtībā.eTāmes – elektroniskās informācijas apmaiņai tiek lietotas, lai nodrošinātu valsts budžeta programmu, apakšprogrammu un pasākumu tāmju sagatavošanu, precizēšanu un apstiprināšanu Ministru kabineta 2018. gada 11. decembra instrukcijā Nr. 8 “Instrukcija par valsts budžeta tāmēm” noteiktajā kārtībā.eKase – elektroniskās informācijas apmaiņai tiek lietota, lai nodrošinātu MK noteikumos Nr. 652 noteikto maksājumu rīkojumu un pieteikumu iesniegšanu un finanšu informācijas apmaiņu.ePārskati – elektroniskās informācijas apmaiņai tiek lietoti, lai nodrošinātu Ministru kabineta noteikumos, kuri pārskatu iesniegšanai nosaka izmantot Valsts kases e-pakalpojumu, noteikto pārskatu sagatavošanu, pārbaudi un iesniegšanu Valsts kasei un citām iestādēm (piemēram, Izglītības un zinātnes ministrijai, Satiksmes ministrijai, Centrālajai vēlēšanu komisijai, Labklājības ministrijai, u.c.). ePārskatus lieto arī salīdzināšanās procesa veikšanai par kontu atlikumiem un darījumiem starp vispārējās valdības struktūrām (izņemot šo struktūru kontrolētus un finansētus komersantus, kuru sarakstu nodrošina Centrālā statistikas pārvalde un speciālās ekonomiskās zonas, ostu un brīvostu pārvaldes). eAizņēmumi – elektroniskās informācijas apmaiņai tiek lietoti, lai nodrošinātu Ministru kabineta  2019. gada 13. augusta noteikumos Nr. 362 “Kārtība, kādā ministrijas un citas centrālās valsts iestādes iekļauj gadskārtējā valsts budžeta likumprojektā valsts aizdevumu pieprasījumus, un valsts aizdevumu izsniegšanas un apkalpošanas kārtība” un Ministru kabineta 2019. gada 10. decembra noteikumos Nr. 590 “Noteikumi par pašvaldību aizņēmumiem un galvojumiem” vai noslēgtajos valsts aizdevuma līgumos noteikto aizņēmumu pieprasījumu iesniegšanu un piešķirto aizņēmumu pārvaldību.Noteikumu projekts regulē lietotājam piešķiramos elektroniskās identifikācijas līdzekļus, nosakot, ka autentifikācijai piešķiramie elektroniskās identifikācijas līdzekļi ir Valsts reģionālās attīstības aģentūras pārziņā esošā valsts informācijas sistēmu savietotāja personas identifikācijas risinājums (turpmāk – Vienotās pieteikšanās modulis) vai VAS Latvijas Valsts radio un televīzijas centra e-Identitātes apliecināšanas risinājuma atbalstītie elektroniskās identifikācijas līdzekļi, vai x509 autentifikācijas sertifikāts. Savukārt eKasē maksājumu parakstīšanai (autorizēšanai) piešķiramie elektroniskās identifikācijas līdzekļi ir Latvijas Valsts radio un televīzijas centra e-Identitātes apliecināšanas risinājuma atbalstītie elektroniskās identifikācijas līdzekļi – elektroniskā paraksta viedkarte, elektroniskā paraksta aplikācija – eParaksts mobile vai personas apliecība. Ar noteikumu projektu izdošanu jaunā redakcijā, vairs netiek noteikts regulējums Valsts kases līdz šim izsniegtajam elektroniskās identifikācijas līdzeklim - kodu kalkulatoram. Lai uz laiku, līdz to darbības pārtraukšanai, nodrošinātu tiesisko pamatu kodu kalkulatora lietošanai, noteikumu projekta pārejas noteikumu redakcijā noteikts, ka kodu kalkulatoru lietošanu un pārtraukšanu līdz to derīguma termiņa beigām vai līdz brīdim, kad Valsts kase pārtrauc to nodrošināšanu nosaka metodiskie norādījumi, kuri publicēti Valsts kases tīmekļvietnē https://www.kase.gov.lv. Noteikumu projektā reglamentēta arī klienta rīcība e-pakalpojumu tehnisku problēmu gadījumā, ja informācijas apriti e-pakalpojumos pilnībā vai daļēji nav iespējams nodrošināt ilgāk par sešām stundām. Ņemot vērā, ka nav iespējams prognozēt visas iespējamās tehnisko problēmu situācijas, t.sk. pieejamos saziņas kanālus ar Valsts kasi un pakalpojuma izpildē iesaistītās tehniskās infrastruktūras pieejamību, noteikumu projekta 30.punktā ir noteikts, ka klientam par informācijas apriti ārpus e-pakalpojuma ir jāvienojas ar Valsts kasi . Noteikumu projektā ņemtas vērā Eiropas Parlamenta un Padomes 2016. gada 27. aprīļa Regulas (ES) 2016/679 par fizisku personu aizsardzību attiecībā uz personas datu apstrādi un šādu datu brīvu apriti, ar ko atceļ Direktīvu 95/46/EK prasības, kas de facto jau ir ieviestas kopš Regulas piemērošanas 2018. gada 25. maijā. Noteikumu projektā ir nostiprināta Valsts kases kā pārziņa loma attiecībā uz noteikumu projekta 3. punktā minētajos pieteikumos no Klientiem saņemtajiem personas datiem, kā arī definēts Valsts kases kā apstrādātāja statuss attiecībā uz Klientu ePakalpojumos ievadīto informāciju, kas var saturēt personas datus. Noteikumu projekta 30. punktā ir nostiprinātas Valsts kases kā pārziņa, īstenojot likumīgi piešķirtās oficiālās pilnvaras (regulas 6.panta pirmās daļas c) apakšpunkts).Noteikumu projekta 27.2. punktā minētā datu apstrāde – tehniskās piekļuves informācija, ir lietota iespējami plašākai normas skaidrošanai, neuzskaitot tās veidus noteikumu projektā, lai būtu iespējams nodrošināt iespējamo datu elementu izmantošanu atbilstoši tehnikas attīstības līmenim, pieņemot, ka nākotnē tie var papildināties ar citiem raksturlielumiem. Pašreiz tiek izmantota šāda tehniskās piekļuves informācija: pieslēgšanās laiks, IP adrese, pārlūka versija un iestatījums.Atbilstoši Vispārīgai datu aizsardzības regulai 2016/679 plānotā datu apstrāde e-pakalpojumos, ņemot vērā regulas 35. panta 3. daļā norādītos kritērijus - apstrādes raksturs, apjoms, konteksts un nolūks, nerada augstu risku fizisku personu tiesībām un brīvībai.Noteikumu projekta 27., 30. punktā minēto datu glabāšanas termiņus un dzēšanas kārtību Valsts kase, kā pārzinis, nosaka iekšējos normatīvajos aktos. Ņemot vērā, ka Valsts kases apstrādājamajiem datiem – maksājumu rīkojumu un finanšu informācijas datiem saskaņā ar Likuma par grāmatvedību 10. pantā noteikto, ir noteikts glabāšanas termiņš 5 gadi, arī tehniskas piekļuves informācija – personas vārds, uzvārds, personas kods, e-pasts, tālrunis tiek glabāts 5 gadus kā nedalāma kopa. Balss zvanu ieraksti tiek glabāti 18 mēnešus pēc ieraksta veikšanas. Minētie termiņi tiek piemēroti, lai nodrošinātu pakalpojumu kvalitāti (Valsts pārvaldes iekārtas likums 10. pants), datu izcelsmes izsekojamību un izcelsmes pierādāmību (Maksājumu pakalpojumu un elektroniskās naudas likums XIV1 nodaļa), kā arī informācijas tehnoloģiju drošības incidentu novēršanu (vai pierādījumus izmeklēšanai) normatīvajos aktos (2015. gada 28. jūlija MK not. Nr. 442 “Kārtība, kādā tiek nodrošināta informācijas un komunikācijas tehnoloģiju sistēmu atbilstība minimālajām drošības prasībām”) noteiktajā kārtībā. |
| 3. | Projekta izstrādē iesaistītās institūcijas un publiskas personas kapitāl-sabiedrības | Finanšu ministrija (Valsts kase). |
| 4. | Cita informācija | Valsts budžeta iestādes var izmantot ePārskatus informācijas apmaiņai un finanšu datu apkopošanai, piešķirto valsts budžeta līdzekļu izlietojuma uzraudzībai. Iestāde, kas finanšu datu apkopošanai vēlas izmantot ePārskatus, saskaņo ar Finanšu ministriju (Valsts kasi) normatīvo aktu, kurš nosaka informācijas apjomu (pārskata dizainu) un paredz ePārskatu lietošanu.Metodiskos norādījumus, e-pakalpojumu pieteikumu veidlapas un lietotāju ceļvežu vai rokasgrāmatu izstrādi un publicēšanu ārējā tīmekļvietnē vai e-pakalpojumā veic Valsts kase. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Valsts budžeta iestādes, no valsts budžeta daļēji finansētas atvasinātas publiskas personas, budžeta nefinansētas iestādes, pašvaldības un to iestādes, ostu un brīvostu pārvaldes, zvērināti tiesu izpildītāji, kapitālsabiedrības, biedrības, nodibinājumi, reliģiskās organizācijas un to iestādes, citas budžeta finansētas institūcijas, kā arī personas, kurām normatīvajos aktos noteiktajā kārtībā ir pienākums sniegt pārskatus, kā arī personas, kuras nav konta rīkotājas, bet ir saņēmušas konta rīkotāja atļauju informācijas saņemšanai. |
| 2. | Tiesiskā regulējuma ietekme uz tautsaimniecību un administratīvo slogu | Noteikumu projekta tiesiskais regulējums nemaina pienākumus un tiesības, līdz ar to neietekmē tautsaimniecību un budžeta iestāžu administratīvo vidi. Tajā skaitā e-pakalpojumu pieteikumu veidlapu un lietotāju ceļvežu vai rokasgrāmatu izstrāde Valsts kasei nav jāveic, jo minētā dokumentācija ir izstrādāta un jau kopš 2015. gada ir pieejama klientiem Valsts kases tīmekļvietnē. Oficiālā elektroniskā adreses izmantošanu paredz MK noteikumi Nr. 430 un 2016. gada 16. jūnija oficiālās elektroniskās adreses likums. Savukārt elektronisku pieteikumu iesniegšanai, pēc atbilstošu izstrāžu veikšanas, tiks izmantota esošā Valsts kases pakalpojumu portāla platforma: https://epakalpojumi.kase.gov.lv. |
| 3. | Administratīvo izmaksu monetārs novērtējums | Noteikumu projekts šo jomu neskar. |
| 4. | Atbilstības izmaksu monetārs novērtējums | Noteikumu projekts šo jomu neskar. |
| 5. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Noteikumu projekts šo jomu neskar. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Noteikumu projekts šo jomu neskar. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Noteikumu projekts šo jomu neskar. |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Informācija par noteikumu projekta izstrādi publicēta Finanšu ministrijas tīmekļvietnē sadaļā “Sabiedrības līdzdalība”– “Tiesību aktu projekti”– “Grāmatvedības politika”, Ministru kabineta tīmekļvietnē sadaļā “Valsts kanceleja”– “Sabiedrības līdzdalība”, kā arī Valsts kases tīmekļvietnē “Sabiedrības līdzdalība”– “Tiesību aktu projekti”. Līdz ar to sabiedrības pārstāvji var līdzdarboties noteikumu projekta izstrādē, rakstveidā sniedzot viedokļus par to. Tāpat sabiedrības pārstāvji varēs sniegt viedokļus par projektu pēc tā izsludināšanas Valsts sekretāru sanāksmē.  |
| 2. | Sabiedrības līdzdalība projekta izstrādē | Informācija par noteikumu projekta izstrādi publicēta 2020. gada 24. augustā Finanšu ministrijas tīmekļvietnē sadaļā “Sabiedrības līdzdalība”– “Tiesību aktu projekti”– “Grāmatvedības politika”, adrese:<https://www.fm.gov.lv/lv/sabiedribas_lidzdaliba/tiesibu_aktu_projekti/gramatvedibas_politika/#project636> ,Ministru kabineta tīmekļvietnē sadaļā “Valsts kanceleja”– “Sabiedrības līdzdalība”, adrese: [https://mk.gov.lv/content/ministru– kabineta– diskusiju– dokumenti](https://mk.gov.lv/content/ministru-kabineta-diskusiju-dokumenti),kā arī Valsts kases tīmekļvietnē “Sabiedrības līdzdalība”– “Tiesību aktu projekti”, adrese:[https://www.kase.gov.lv/valsts– kase/sabiedribas– lidzdaliba](https://www.kase.gov.lv/valsts-kase/sabiedribas-lidzdaliba).  |
| 3. | Sabiedrības līdzdalības rezultāti | Sabiedrības pārstāvju iebildumi un priekšlikumi nav saņemti.  |
| 4. | Cita informācija | Sabiedrība pēc normatīvā akta pieņemšanas tiks informēta ar publikāciju oficiālajā izdevumā "Latvijas Vēstnesis" un bezmaksas normatīvo aktu datu bāzē www.likumi.lv. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Valsts kase |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Noteikumu projekts neietekmē pārvaldes funkcijas un institucionālo struktūru, tas tiks īstenots esošo cilvēkresursu un finansējuma ietvaros.Jaunas institūcijas netiks izveidotas, kā arī nav paredzēta esošu institūciju likvidācija vai reorganizācija. |
| 3. | Cita informācija | Nav |

Finanšu ministrs J. Reirs

M.Prikulis, 67094291

martins.prikulis@kase.gov.lv